《念奴娇 中秋对月，次李汉老韵三阕 其三 十六岁作》
明代·夏言

南楼独倚，悄无人、唯见五湖烟绿。桂树香生吹欲下，疑是九天零粟。

万里无尘，长空一色，处处袁安屋。数声羌笛，青鸾飞在庭竹。

人在璚楼玉宇，指点江山，几处飞泉瀑。安得沧江都是酒，洗我愁思千斛。

天将老我，鹤发成仙，月下跨黄鹄。嫦娥今夜，共谁谈笑如玉。

作者简介：夏言（1482—1548），字公谨，汉族，江西贵溪人。明正德进士。初任兵科给事中，以正直敢言自负。世宗继位，疏陈武宗朝弊政，受帝赏识。裁汰亲军及京师卫队冗员三千二百人，出按皇族庄田，悉夺还民产。豪迈强直，纵横辩博，受宠升至礼部尚书兼武英殿大学士入参机务，不久又擢为首辅。嘉靖二十七年议收复河套事，被至弃市死。其诗文宏整，又以词曲擅名。有《桂洲集》。